A Forma-1 rajongói Sainzot akarják Alonso helyére a McLarennél
2018. aug. 16. 5:05
A hu.motorsport.com szavazói Carlos Sainz Jr-t látnák a legszívesebben Fernando Alonso helyén a McLarennél.
Az már hivatalos, hogy Alonso az év végén elhagyja a McLaren-Renault alakulatot, de talán (!) nem végleg, hiszen a spanyol világbajnok elmondta, ha a csapata újra elég versenyképes lesz, akkor szívesen visszatér.
Ez még a jövő zenéje, és a McLarennek sokkal fontosabb az, hogy megtalálja azt a személyt, aki helyettesíteni tudja Alonsót az MCL34 volánja mögött. A wokingiak mindenképpen egy tapasztaltabb versenyzőt szeretnének, és miután Daniel Ricciardo nemet mondott nekik, a Renault spanyol versenyzője lehet a befutó.
A jelentések szerint a hivatalos bejelentés már ezen a napon megtörténhet a McLaren részéről, de az nem lehet kérdés, hogy Sainz lesz a befutó, főleg azok után, hogy a Red Bull állítólag közölte vele, nem számítanak rá Max Verstappen csapattársaként.
Nemrég megkérdeztünk benneteket, hogy Ti, a Forma-1 rajongói kit látnátok a legszívesebben a távozó Alonso helyén a McLarennél. Nos, a végeredmény nem hozott óriási meglepetést, bár az talán érdekes vagy bizonyos szempontból beszédes, hogy Lando Norris, a britek tehetsége hány százalékot kapott.
Ezzel együtt az is kiderült, hogy nem sokan akarják Kimi Räikkönen mclarenes visszatérést, elsősorban valószínűleg amiatt, mert a Ferrarival az élmezőnyben versenyezhet. Norris mellett még Robert Kubica volt az, akire relatíve sokan szavaztak, de a lengyel minden bizonnyal nem szerepel(t) a McLaren listáján.
Ki érkezzen Alonso helyére a McLarenhez?
Carlos Sainz Jr. 51%
Lando Norris 22%
Robert Kubica 16%
Kimi Räikkönen 6%
Versenyzők Carlos Sainz Jr. Vásárlás , Charles Leclerc , Fernando Alonso Vásárlás , Kimi Raikkonen Vásárlás , Lando Norris , Robert Kubica